Source: http://rabca.sk/sk/obcan-a-samosprava/obcan/aktuality-z-obce/950-opatrenia-k-zabezpeceniu-ochrany-lesov-pred-poziarmi
Timestamp: 2018-04-21 00:23:34+00:00
Document Index: 10683240

Matched Legal Cases: ['§ 10', '§ 6', '§ 10', '§ 3', '§ 6', '§ 24']

Opatrenia k zabezpečeniu ochrany lesov pred požiarmi - Obec Rabča - oficiálna stránka obce
K zabezpečeniu ochrany lesov pred požiarmi Okresné riaditeľstvo HaZZ v Námestove ukladá na zabezpečenie plnenia povinností a úloh vyplývajúcich zo zákona NR SR č.314/2002 Z.z. o ochrane pred požiarmi v znení neskorších predpisov a ustanovení vyhlášky MV SR č.121/2002 o požiarnej prevencií v znení neskorších predpisov tieto opatrenia:
1./ Zabezpečiť v čase zvýšeného nebezpečenstva vzniku požiarov v lesoch hliadkovaciu činnosť najmä v dňoch pracovného pokoja, o čom viesť písomnú dokumentáciu. Pre osoby vykonávajúce hliadkovaciu činnosť vypracovať časový harmonogram s určením trasy pochôdzok a s uvedením konkrétnych časov a miest, kde sa má hliadkovacia služba v danom čase nachádzať a zabezpečiť jej vhodný systém spojenia s ohlasovňou požiarov.
2./ Zabezpečiť potrebné množstvo protipožiarneho náradia na určenom mieste v zmysle § 10 ods.3 vyhl. MV SR č.121/2002 Z.z.
3./ Budovať v lesoparkových zónach a najviac navštevovaných lesných oblastiach ohniská zabezpečené proti voľnému šíreniu ohňa na všetkých prístupových cestách k nim, ako aj na ďalších vhodných miestach viditeľné označenie zákazu zakladania ohňov mimo určených a vyhradených priestorov.
4./ Zabezpečiť v súvislosti s ochranou lesou pred požiarmi najmä, spracovanie a udržiavanie mapových podkladov v súlade so skutkovým stavom, a to najmä zaznačenie a aktualizáciu všetky dôležitých údajov z hľadiska ochrany pred požiarmi ako napr. počet existujúcich vodných zdrojov, príjazdových ciest, zvážnic, ochranných pásov a priesekov, ich dostupnosť pre lesnú a hasičskú techniku, zriadenie a vybavenie ohlasovní požiarov, miest uloženia protipožiarneho náradia podľa § 6b zákona NR SR č.314/2002 Z.z. o ochrane pred požiarmi v znení neskorších predpisov.
5./ Udržiavať existujúce prejazdové cesty, zvážnice a zdroje vody v stave, ktorý umožňuje bezproblémový príjazd hasičských jednotiek a ich využitie na účinný zásah.
6./ Prijímať osobitné opatrenia pre priestory postihnuté kalamitou v zmysle § 10 ods.4 vyhl. MV SR č.121/2002 Z.z.
7./ V prípade potreby spaľovania zbytkov po lesnej ťažbe spracovať písomný pokyn v zmysle § 3 vyhl. MV SR č.121/2002 Z.z. Spaľovanie ohlasovať na č. 041/5117161.
8./ Vybaviť prenosnými hasiacimi prístrojmi pracovné stroje lesné kolesové traktory harvestory, traktory a iné vozidla, ktoré sa používajú na spracovanie dreva a zvyškov po ťažbe v zmysle § 6b ods. 2 písm. b) zák. 314/2001 Z.z.
9./ Spracovať viesť a udržiavať v súlade so skutočným stavom osobou s požadovanou odbornou spôsobilosťou ustanovenú dokumentáciu ochrany pred požiarmi v zmysle § 24 vyhl. MV SR č. 121/2002 Z.z. Zriadiť potrebný počet ohlasovní požiarov, vykonať školenie o ochrane pred požiarmi a odbornú prípravu protipožiarnych hliadok.